รัฐบาลไทย-ข่าวทำเนียบรัฐบาล-สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พระราชทานพระราชวโรกาสให้ปลัดกระทรวงมหาดไทย นำคณะผู้บริหารระดับสูงของกระทรวงมหาดไทยและผู้ว่าฯ จังหวัด
วันพฤหัสบดีที่ 8 กันยายน 2565
สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พระราชทานพระราชวโรกาสให้ปลัดกระทรวงมหาดไทย นําคณะผู้บริหารระดับสูงของกระทรวงมหาดไทยและผู้ว่าฯ จังหวัด
สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พระราชทานพระราชวโรกาสให้ปลัดมหาดไทย นําคณะผู้บริหารระดับสูงของกระทรวงมหาดไทยและผู้ว่าฯ จังหวัดที่จะเกษียณอายุราชการ พร้อมคู่สมรส นายกเหล่ากาชาดจังหวัด ประธานแม่บ้าน มท.เข้าเฝ้าฯ
สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พระราชทานพระราชวโรกาสให้ปลัดกระทรวงมหาดไทย นําคณะผู้บริหารระดับสูงของกระทรวงมหาดไทยและผู้ว่าราชการจังหวัดที่จะเกษียณอายุราชการ พร้อมคู่สมรส นายกเหล่ากาชาดจังหวัด ประธานแม่บ้านมหาดไทยจังหวัด เข้าเฝ้าทูลละอองพระบาท
เมื่อวันที่ 7 ก.ย. 65 เวลา 09.00 น. ที่ศาลาดุสิดาลัย สวนจิตรลดา พระราชวังดุสิต สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชวโรกาสให้ นายสุทธิพงษ์ จุลเจริญ ปลัดกระทรวงมหาดไทย นํา ดร.วันดี กุญชรยาคง จุลเจริญ นายกสมาคมแม่บ้านมหาดไทย พร้อมด้วย คณะผู้บริหารระดับสูงของกระทรวงมหาดไทย และผู้ว่าราชการจังหวัดที่จะเกษียณอายุราชการ ในวันที่ 1 ตุลาคม 2565 พร้อมคู่สมรส นายกเหล่ากาชาดจังหวัด ประธานแม่บ้านมหาดไทยจังหวัด จํานวน 103 ราย เข้าเฝ้าทูลละอองพระบาท ทูลเกล้าทูลกระหม่อมถวายเงินรายได้จากการออกร้านงานกาชาดออนไลน์ ประจําปี 2564 และจําหน่ายสลากบํารุงสภากาชาดไทย ประจําปี 2564 กระทรวงมหาดไทย รวมเป็นเงินทั้งสิ้น 7,500,000 บาท โดยเสด็จพระราชกุศลบํารุงสภากาชาดไทย
พร้อมกันนี้ นายสุทธิพงษ์ จุลเจริญ ปลัดกระทรวงมหาดไทย กราบทูลเบิกประธานแม่บ้านมหาดไทยจังหวัด ผู้อุทิศตนในการน้อมนําแนวพระราชดําริ ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปขับเคลื่อนในการ “บําบัดทุกข์ บํารุงสุข” แก่ประชาชนดีเด่น เข้ารับพระราชทานเกียรติบัตร รางวัล “เพชรดอกแก้ว” ประจําปี 2565 จํานวน 10 ราย ได้แก่ 1) นางจุรีรัตน์ เทพอาสน์ ประธานแม่บ้านมหาดไทยจังหวัดสกลนคร 2) นางปนัดดา เนาวรัตน์ ประธานแม่บ้านมหาดไทยจังหวัดลําพูน 3) นางพัทธานันท์ ยังตรง ประธานแม่บ้านมหาดไทยจังหวัดยโสธร 4) นางวรรณฤดี กิจเจริญรุ่งโรจน์ ประธานแม่บ้านมหาดไทยจังหวัดตาก 5) นางมัทนา สุวัณณุสส์ ประธานแม่บ้านมหาดไทยจังหวัดปราจีนบุรี 6) นางวราภรณ์ เจริญศิริโชติ ประธานแม่บ้านมหาดไทยจังหวัดนครปฐม 7) นางวรสุดา รัตนสุคนธ์ ประธานแม่บ้านมหาดไทยจังหวัดสระบุรี 8) นางกนกพร พรรณเทวี ประธานแม่บ้านมหาดไทยจังหวัดสุโขทัย 9) นางธิติพร จินดาหลวง ประธานแม่บ้านมหาดไทยจังหวัดลําปาง และ 10) นางศลิษา ภิรมย์รัตน์ ประธานแม่บ้านมหาดไทยจังหวัดอุบลราชธานี และเบิกคณะผู้บริหารระดับสูงของกระทรวงมหาดไทย ผู้ว่าราชการจังหวัด ที่จะเกษียณราชการในวันที่ 1 ตุลาคม 2565 พร้อมคู่สมรส กราบถวายบังคมลา และพระราชทานพระราชานุญาตร่วมฉายพระรูปกับปลัดกระทรวงมหาดไทย และคณะผู้เฝ้าทูลละอองพระบาท
นายสุทธิพงษ์ จุลเจริญ ปลัดกระทรวงมหาดไทย กล่าวว่า สมาคมแม่บ้านมหาดไทย และชมรมแม่บ้านมหาดไทยจังหวัด ต่างสํานึกในพระมหากรุณาธิคุณเป็นล้นพ้นอย่างหาที่สุดมิได้ ที่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงมีคุณูปการในการพัฒนาคุณภาพชีวิตเด็ก เยาวชน และประชาชนในถิ่นทุรกันดาร และทรงพระราชทานแนวพระราชดําริ ในการพัฒนาคุณภาพชีวิตโดยส่งเสริมการสร้างความมั่นคงทางด้านอาหาร โครงการ “บ้านนี้มีรัก ปลูกผักกินเอง” อีกทั้งทรงห่วงใยพี่น้องประชาชนที่อาศัย อยู่ในผืนแผ่นดินไทยในการได้รับวัคซีนป้องกันโรค โควิด - 19 อย่างทั่วถึง โดยได้น้อมนําแนวพระราชดําริ มาขับเคลื่อนผ่านโครงการ “แม่บ้านมหาดไทยสัญจร 4 ภาค” ประจําปีงบประมาณ พ.ศ. 2565 โดยผนึกกําลังร่วมกับทุกภาคีในพื้นที่ จํานวน 5 โครงการ ได้แก่ 1) น้อมนําแนวพระราชดําริ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี มาจัดทําโครงการเสริมสร้างความมั่นคงทางด้านอาหาร โครงการ “บ้านนี้มีรัก ปลูกผักกินเอง” โดยการปลูกผักสวนครัวในทุกครัวเรือน 2) ส่งเสริมให้พี่น้องประชาชนได้เข้ารับการฉีดวัคซีนป้องกันโรคโควิด - 19 อย่างทั่วถึง ตามเป้าหมาย ไม่น้อยกว่าร้อยละ 70 เพื่อสร้างภูมิคุ้มกันหมู่ 3) ส่งเสริมการสร้างสุขอนามัยให้แก่เด็กและแม่ เติบโตอย่างถูกต้องตามเกณฑ์มาตรฐานสุขลักษณะ 4) น้อมนําแนวพระดําริ สมเด็จพระเจ้าลูกเธอเจ้าฟ้าสิริวัณณวรี นารีรัตนราชกัญญา “ผ้าไทยใส่ให้สนุก” มาจัดทําโครงการส่งเสริมการใส่ผ้าไทย เพื่อสร้างงาน สร้างอาชีพ สร้างรายได้ และ 5) โครงการ “ครอบครัวมหาดไทย ใส่ใจสิ่งแวดล้อม” โดยจัดทําถังขยะเปียกลดโลกร้อน เพื่อการคัดแยกขยะแห้ง ขยะเปียกให้เป็นปุ๋ยอินทรีย์” ยังผลให้พี่น้องประชาชนทั่วประเทศมีคุณภาพชีวิตที่ดี ซึ่งกระทรวงมหาดไทยจะได้ร่วมกับสมาคมแม่บ้านมหาดไทย และชมรมแม่บ้านมหาดไทยจังหวัดทุกจังหวัด น้อมนําแนวพระราชดําริขยายผลต่อยอดอย่างต่อเนื่อง เพื่อ “บําบัดทุกข์ บํารุงสุข” สร้างสิ่งที่ดีให้เกิดขึ้นกับพี่น้องประชาชนทั่วประเทศอย่างยั่งยืน